SET เช้ารูดกว่า 12 จุด รับปัจจัยกดดันในประเทศ
SET เช้ารูดกว่า 12 จุด รับปัจจัยกดดันในประเทศ ล่าสุด ณ เวลา 10.02 น. อยู่ที่ 1,429.69 จุด ลบ 12.52 จุด หรือ 0.87% สูงสุดที่ 1,432.99 จุด ต่ำสุดที่ 1,429.66 จุด ด้วยมูลค่าการซื้อขาย 2.58 พันลบ.
12 ต.ค. 2559

ผู้สื่อข่าวรายงานว่า ดัชนีหุ้นไทยล่าสุด ณ เวลา 10.02 น. อยู่ที่ 1,429.69จุด ลบ 12.52 จุด หรือ 0.87% สูงสุด 1,432.99จุด ต่ำสุด 1,429.66 จุด มูลค่าการซื้อขาย 2.58 พันลบ.
สำหรับปัจจัยที่ส่งผลให้ดัชนีปรับตัวลงแรงคาดเป็นไปตามตลาดต่างประเทศ รวมถึงความกังวลภายในประเทศเกี่ยวกับข่าวการก่อการร้ายในช่วงสิ้นเดือนต.ค.นี้
ขณะที่ บล.ไอร่า วิเคราะห์ SET วันนี้ยังมีโอกาสปรับลง แต่คาดเป็นไปในกรอบจำกัด หลัง 2 วันที่ผ่านมาปรับไปกว่า 60 จุด โดยคาดตลาดยังคงถูกกดดันจากประเด็นในประเทศ แต่คาดมีน้ำหนักลดลง หลังคาดตลาดสะท้อนไปบ้างแล้ว ขณะที่กองทุนฯ ยังขายต่อเนื่อง อีกกว่า 3,300 ล้านบาท ทางด้านปัจจัยต่างประเทศคาดกลับมามีความกังวล ต่อประเด็นการขึ้นอัตราดอกเบี้ยของเฟดอีกครั้ง และคาดสร้างความผันผวนไปจนถึงวันประชุมเฟด ซึ่งเหลือ 2 ครั้งในปีนี้ (1 – 2/11/59 และ 13 – 14/12/59) รวมถึงราคาน้ำมันที่ปรับลดลง
ด้าน บล.กรุงศรี วิเคราะห์ SET วันนี้ผันผวนทางลง ตามตลาดหุ้นต่างประเทศที่ปรับตัวลง ขณะที่นักลงทุนกังวลต่อทิศทางการไหลออกของเงินลงทุนจากต่างชาติมากขึ้น หลังโกลด์แมนแซคส์เพิ่มคาดการณ์เฟดจะขึ้นอัตราดอกเบี้ยในเดือนธ.ค. สอดคล้องกับค่าเงินบาทอ่อนค่า ส่วนสถานการณ์ในประเทศยังไม่แน่นอน โดยเฉพาะข่าวเตือนการก่อการร้ายยังกดดันตลาดไปจนถึงช่วงวันที่ 25-30 ต.ค. ซึ่งจะส่งผลลบต่อหุ้นกลุ่มธุรกิจ โรงแรม ห้างสรรพสินค้า และ ธุรกิจการบิน
10 อันดับหุ้นกดดัชนี
 
ที่มา ASPEN